Hwang In-beom

Hwang In-beom (korea keeles 황인범; sündinud 20. septembril 1996 Daejeonis) on Lõuna-Korea jalgpallur, kes mängib keskpoolkaitsjana Hollandi kõrgliigaklubis Feyenoord ja Lõuna-Korea jalgpallikoondises.

Aastatel 2015–2019 mängis ta Lõuna-Korea klubis Daejeon Citizen ja 2019–2020 Major League Socceri klubis Vancouver Whitecaps FC.

2020. aasta augustis liitus ta Venemaa kõrgliigaklubiga Kaasani Rubin. Pärast 2022. aasta veebruaris alanud Venemaa sissetungi Ukrainasse läks ta mõni aeg hiljem laenule Lõuna-Korea klubisse FC Seoul.

Hooajal 2022/23 mängis In-beom Kreeka kõrgliigaklubis Olympiakós ja 2023/24 Serbia kõrgliigaklubis Belgradi Crvena Zvezda.

2024. aasta septembris sõlmis ta nelja-aastase lepingu Feyenoordiga.

2018. aasta Aasia mängude jalgpalliturniiril võitis Hwang Lõuna-Korea võistkonnaga kuldmedali. Lõuna-Korea jalgpallikoondises debüteeris ta 7. septembril 2018 sõprusmängus Costa Rica vastu. Koondisekarjääri esimese värava lõi ta sama aasta 16. oktoobril sõprusmängus Panama vastu.https://www.transfermarkt.com/in-beom-hwang/nationalmannschaft/spieler/365394 (vaadatud 27.1.2022) Ta kuulus Lõuna-Korea koondisse 2019. aasta Aasia meistrivõistlustel, kus jõuti veerandfinaali. 2019. aasta detsembris võitis ta Lõuna-Korea koondisega Ida-Aasia meistrivõistlused.

 Viited 

Kategooria:Lõuna-Korea jalgpallurid
Kategooria:Kaasani Rubini mängijad
Kategooria:PAE Olympiakósi jalgpallurid
Kategooria:Feyenoordi mängijad
Kategooria:Major League Socceri mängijad
Kategooria:Eredivisie mängijad
Kategooria:Sündinud 1996